Žovti Vodõ
Žovti Vodõ (ukraina Жовті Води, vene Жёлтые Воды) on linn Ukrainas Dnipropetrovski oblastis. Žovti Vodõ asub oblastikeskusest Dniprost umbes 110 km läänes. Asula on rajatud 1895. aastal ja kandis esialgu nime Žovta Rika. Linnaõigused ja praeguse nime sai asula 1957. aastal. Žovti Vodõs toodetakse ja töödeldakse uraanimaaki. Ukraina 2001. aasta rahvaloenduse andmetel oli Žovti Vodõ elanikest ukrainlasi 80,14%, venelasi 16,66, valgevenelasi 0,58% ja armeenlasi 0,23%.